
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky II. ÚS 302/2018-14 Ústavný súd Slovenskej republiky na neverejnom zasadnutí senátu 14. júna 2018 o sťažnosti
,
, t. č. Ústav na výkon väzby a Ústav
na výkon trestu odňatia slobody
, zastúpeného spoločnosťou URBÁNI &
Partners s. r. o., Skuteckého 17, Banská Bystrica, v mene ktorej koná advokát JUDr. Rastislav Urbáni, PhD., LL.M., vo veci namietaného porušenia základných práv podľa čl. 17 ods. 1, 2 a 5 Ústavy Slovenskej republiky a práv podľa čl. 5 ods. 3 a 4 Dohovoru o ochrane ľudských práv a základných slobôd uznesením Krajského súdu v Banskej Bystrici sp. zn. 5 Tpo 24/2018 z 27. marca 2018 takto rozhodol: Sťažnosti
a
vedené pod sp. zn. Rvp 754/2018
a sp. zn. Rvp 753/2018 s p á j a na spoločné konanie, ktoré bude naďalej vedené pod sp. zn. Rvp 753/2018. Odôvodnenie: I. 1. Ústavnému súdu Slovenskej republiky (ďalej len „ústavný súd“) bola 13. apríla 2018 doručená sťažnosť
vo veci namietaného porušenia jeho základných
práv podľa čl. 17 ods. 1, 2 a 5 Ústavy Slovenskej republiky (ďalej len „ústava“) a práv podľa čl. 5 ods. 3 a 4 Dohovoru o ochrane ľudských práv a základných slobôd (ďalej len „dohovor“) uznesením Krajského súdu v Banskej Bystrici (ďalej len „krajský súd“) sp. zn.
5 Tpo 24/2018 z 27. marca 2018 (ďalej len „napadnuté rozhodnutie“). Dňa 13. apríla 2018 bola doručená aj sťažnosť
(spolu ďalej len „sťažovatelia“), ktorá je vedená
pod sp. zn. Rvp 753/2018, vo veci namietaného porušenia jeho základných práv podľa čl. 17 ods. 1, 2 a 5 ústavy a práva podľa čl. 5 ods. 4 dohovoru napadnutým uznesením krajského súdu, ktorým bolo zrušené uznesenie Okresného súdu Rimavská Sobota sp. zn. 11 Tp 1/2018 z 22. marca 2018 o prepustení sťažovateľov z väzby na slobodu. Sťažovateľov v konaní pred ústavným súdom zastupuje advokát JUDr. Rastislav Urbáni, PhD., LL.M., advokátska kancelária URBÁNI & Partners s. r. o., Skuteckého 17, Banská Bystrica. Sťažnosti boli doplnené podaniami sťažovateľov doručenými ústavnému súdu 20. apríla 2018. 2. Sťažovatelia v oboch ústavných sťažnostiach namietajú porušenie tých istých práv podľa ústavy a dohovoru napadnutým uznesením krajského súdu (pozri bod 1) a ich dôvody spočívajú najmä v tom, že krajský súd „vydaním napadnutého uznesenia, resp. nedoručením písomných dôvodov sťažnosti prokurátora mne a ani môjmu obhajcovi pred jeho samotným rozhodnutím, znemožnil mi sa vyjadriť ku všetkým okolnostiam trvania mojej väzby a došlo k porušeniu zásady rovnosti zbraní, zásady kontradiktórnosti konania, ako aj práva na spravodlivý súdny proces a to o to výraznejšie, že pred krajským súdom došlo k zmene uznesenia okresného súdu“. Súčasne obaja žiadajú ústavný súd, aby napadnuté uznesenie krajského súdu zrušil a vec vrátil krajskému súdu, aby vo veci znova konal a rozhodol. II. 3. Podľa čl. 124 ústavy je ústavný súd nezávislým orgánom ochrany ústavnosti. Podľa čl. 127 ods. 1 ústavy ústavný súd rozhoduje o sťažnostiach fyzických osôb a právnických osôb, ak namietajú porušenie svojich základných práv alebo slobôd, alebo ľudských práv a základných slobôd vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon.

4. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerané ustanovenia Civilného sporového poriadku (ďalej len „CSP“). 5. V zmysle § 166 ods. 1 prvej vety CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. 6. Po preskúmaní sťažností sťažovateľov ústavný súd zistil, že obe sú identické a zakladajú sa na rovnakých skutkových a právnych skutočnostiach aj namietaných porušeniach práv tým istým napadnutým uznesením krajského súdu a oboch súčasne zastupuje ten istý právny zástupca. 7. Vzhľadom na to ústavný súd v záujme hospodárnosti konania podľa § 31a ods. 1 zákona o ústavnom súde v spojení s § 166 ods. 1 CSP rozhodol, že veci vedené pod sp. zn. Rvp 753/2018 a sp. zn. Rvp 754/2018 spája na spoločné konanie, ktoré bude ďalej vedené pod sp. zn. Rvp 753/2018. 8. Tieto skutočnosti boli podkladom na záver ústavného súdu obsiahnutý vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 14. júna 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:2.US.302.2018.1 (dáta aktuálne k 11. 11. 2026). Záväzné je znenie zverejnené súdom.




